title: 2005/266/ES: Rozhodnutie Rady zo 16. marca 2005, ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banco de Portugal

text:
               31.3.2005

               SK

               Úradný vestník Európskej únie

               L 82/6

      ROZHODNUTIE RADY

   zo 16. marca 2005,
   ktorým sa mení a dopĺňa rozhodnutie 1999/70/ES o externých audítoroch národných centrálnych bánk, pokiaľ ide o externých audítorov Banco de Portugal
   (2005/266/ES)
   RADA EURÓPSKEJ ÚNIE,
   so zreteľom na Protokol o Štatúte Európskeho systému centrálnych bánk a Európskej centrálnej banky, pripojený k Zmluve o založení Európskeho spoločenstva, a najmä na jeho článok 27 ods. 1,
   so zreteľom na odporúčanie Európskej centrálnej banky ECB/2005/3 (ďalej len „ECB“) z 11. februára 2005 Rade Európskej únie o externých audítoroch Banco de Portugal (1),
   keďže:

               (1)

               Účtovníctvo ECB a národných centrálnych bánk Eurosystému majú overovať nezávislí externí audítori, odporúčaní Radou guvernérov ECB a schválení Radou Európskej únie.

               (2)

               V súlade s nedávnou zmenou v portugalskom práve musia teraz audit účtovníctva vykonávať výlučne revisores oficiais de contas (autorizovaní audítori). Rada guvernérov ECB preto odporučila Rade Európskej únie, aby schválila nahradenie spoločnosti PricewaterhouseCoopers – Auditores e Consultores, Lda., ako externého audítora pre Banco de Portugal spoločnosťou PricewaterhouseCoopers & Associados – Sociedade de Revisores Oficiais de Contas, Lda., keďže prvá zo spoločností nemá štatút autorizovaného audítora.

               (3)

               Rada guvernérov ECB odporučila nemeniť dĺžku mandátu externého audítora.

               (4)

               Je vhodné postupovať podľa odporúčania Rady guvernérov ECB a zodpovedajúcim spôsobom zmeniť a doplniť rozhodnutie 1999/70/ES z 25. januára 1999 o externých audítoroch národných centrálnych bánk (2),

         ROZHODLA TAKTO:
   Článok 1
   Článok 1 ods. 10 rozhodnutia 1999/70/ES sa nahrádza takto:

      „10.   PricewaterhouseCoopers & Associados – Sociedade de Revisores Oficiais de Contas, Lda., sa týmto schvaľuje ako externý audítor Banco de Portugal od rozpočtového roku 2004 na obdobie jedného roka, ktoré sa môže predĺžiť.“

   Článok 2
   Toto rozhodnutie sa oznámi ECB.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 16. marca 2005

            Za Radu

            predseda

         J. ASSELBORN

      (1)  Ú. v. EÚ C 50, 26.2.2005, s. 6.

      (2)  Ú. v. ES L 22, 29.1.1999, s. 69. Rozhodnutie naposledy zmenené a doplnené rozhodnutím 2004/651/ES (Ú. v. EÚ L 298, 23.9.2004, s. 23).


title: Rozhodnutie Rady 2004/790/SZBP z 22. novembra 2004 o predĺžení účinnosti a o zmene a doplnení rozhodnutia 2003/276/SZBP o vykonávaní jednotnej akcie 2002/589/SZBP s ohľadom na príspevok Európskej únie k zničeniu streliva do ručných zbraní a ľahkých zbraní v Albánsku

text:
               24.11.2004

               SK

               Úradný vestník Európskej únie

               L 348/45

      ROZHODNUTIE RADY 2004/790/SZBP
   z 22. novembra 2004
   o predĺžení účinnosti a o zmene a doplnení rozhodnutia 2003/276/SZBP o vykonávaní jednotnej akcie 2002/589/SZBP s ohľadom na príspevok Európskej únie k zničeniu streliva do ručných zbraní a ľahkých zbraní v Albánsku
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 23 ods. 2,
   so zreteľom na jednotnú akciu Rady 2002/589/SZBP z 12. júla 2002 o príspevku Európskej únie k boju proti destabilizujúcemu akumulovaniu a rozširovaniu ručných zbraní a ľahkých zbraní (1), a najmä na jej článok 6,
   keďže:

               (1)

               Rada prijala 14. apríla 2003 rozhodnutie 2003/276/SZBP (2) týkajúce sa príspevku Európskej únie k zničeniu streliva do ručných zbraní a ľahkých zbraní v Albánsku, ktoré bolo zamerané na vykonávanie jednotnej akcie 2002/589/SZBP, a ktoré umožnilo dať k dispozícii 820 000 EUR na tento účel.

               (2)

               Niektoré ciele sa nemohli splniť do 31. októbra 2004, čo je dátum, kedy uplynie účinnosť rozhodnutia Rady 2003/276/SZBP a iné ciele by sa mali konsolidovať a rozšíriť po tomto dátume. Príslušný projekt je viacročným projektom trvajúcim štyri roky.

               (3)

               Rozhodnutie 2003/276/SZBP by sa preto malo zmeniť a doplniť a jeho účinnosť by sa mala predĺžiť,

         ROZHODLA TAKTO:
   Článok 1
   Rozhodnutie 2003/276/SZBP sa týmto mení a dopĺňa takto:

               1.

               V článku 2 ods. 1 sa finančná referenčná čiastka „820 000 EUR“ nahrádza čiastkou „1 320 000 EUR“;

               2.

               V článku 4 sa druhá veta v odseku 1 nahrádza takto „Stráca účinnosť 31. decembra 2005“.

         Článok 2
   Toto rozhodnutie nadobúda účinnosť 1. novembra 2004.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 22. novembra 2004

            Za Radu

            predseda

         B. R. BOT

      (1)  Ú. v. ES L 191, 19. 7. 2002, s. 1.

      (2)  Ú. v. EÚ L 99, 17. 4. 2003, s. 60.


title: Rozhodnutie Rady (EÚ) 2017/1844 z 9. októbra 2017, ktorým sa vymenúva člen Výboru regiónov navrhnutý Holandským kráľovstvom

text:
               12.10.2017

               SK

               Úradný vestník Európskej únie

               L 262/6

         ROZHODNUTIE RADY (EÚ) 2017/1844
   z 9. októbra 2017,
   ktorým sa vymenúva člen Výboru regiónov navrhnutý Holandským kráľovstvom
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh holandskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Rogiera VAN DER SANDEHO sa uvoľnilo jedno miesto člena Výboru regiónov,

         PRIJALA TOTO ROZHODNUTIE:
   Článok 1
   Na zvyšný čas súčasného funkčného obdobia, ktoré trvá do 25. januára 2020, sa za členku Výboru regiónov vymenúva:

               —

               pani J. (Jeannette) BALJEUOVÁ, Gedeputeerde in de provincie Zuid-Holland.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 9. októbra 2017

            Za Radu

            predseda

         S. KIISLER

      (1)  Rozhodnutie Rady (EÚ) 2015/116 z 26. januára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 20, 27.1.2015, s. 42).

      (2)  Rozhodnutie Rady (EÚ) 2015/190 z 5. februára 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 31, 7.2.2015, s. 25).

      (3)  Rozhodnutie Rady (EÚ) 2015/994 z 23. júna 2015, ktorým sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020 (Ú. v. EÚ L 159, 25.6.2015, s. 70).


title: 2014/44/EÚ: Rozhodnutie Rady z  28. januára 2014 o uzavretí revidovaného Memoranda o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie

text:
                  30.1.2014

                  SK

                  Úradný vestník Európskej únie

                  L 27/1

         ROZHODNUTIE RADY
         z 28. januára 2014
         o uzavretí revidovaného Memoranda o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie
         (2014/44/EÚ)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 6 písm. a) bodom v),
         so zreteľom na návrh Európskej komisie,
         so zreteľom na súhlas Európskeho parlamentu,
         keďže:

                     (1)

                     V súlade s rozhodnutím Rady 2013/523/EÚ (1) bolo revidované Memorandum o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie (ďalej len „revidované MoP“) podpísané 21. októbra 2013 s výhradou jeho uzavretia k neskoršiemu dátumu.

                     (2)

                     Revidované MoP by sa malo schváliť,

               PRIJALA TOTO ROZHODNUTIE:

            Článok 1
            Týmto sa v mene Únie schvaľuje revidované Memorandum o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie.
            Text revidovaného MoP je pripojený k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Bruseli 28. januára 2014

                  Za Radu

                  predseda

               G. STOURNARAS

            (1)  Rozhodnutie Rady 2013/523/EÚ z 18. októbra 2013 o podpise v mene Európskej únie revidovaného Memoranda o porozumení so Spojenými štátmi americkými o dovoze hovädzieho mäsa zo zvierat, ktorým sa nepodávali určité rastové hormóny, a o zvýšených clách uplatňovaných Spojenými štátmi na určité výrobky Európskej únie (Ú. v. EÚ L 282, 24.10.2013, s 35.).


title: 2013/312/EÚ: Rozhodnutie Európskej rady z  28. júna 2013 , ktorým sa stanovuje zloženie Európskeho parlamentu

text:
               29.6.2013

               SK

               Úradný vestník Európskej únie

               L 181/57

         ROZHODNUTIE EURÓPSKEJ RADY
   z 28. júna 2013,
   ktorým sa stanovuje zloženie Európskeho parlamentu
   (2013/312/EÚ)
   EURÓPSKA RADA,
   so zreteľom na Zmluvu o Európskej únii, a najmä na jej článok 14 ods. 2,
   so zreteľom na článok 2 ods. 3 Protokolu č. 36 o prechodných ustanoveniach,
   so zreteľom na iniciatívu Európskeho parlamentu (1),
   so zreteľom na súhlas Európskeho parlamentu (2),
   keďže:

               (1)

               Platnosť článku 2 ods. 1 a 2 Protokolu č. 36 o prechodných ustanoveniach sa skončí na konci volebného obdobia 2009 – 2014.

               (2)

               Platnosť článku 19 ods. 1 Aktu o podmienkach pristúpenia Chorvátskej republiky a o úpravách Zmluvy o Európskej únii, Zmluvy o fungovaní Európskej únie a Zmluvy o založení Európskeho spoločenstva pre atómovú energiu sa skončí na konci volebného obdobia 2009 – 2014.

               (3)

               Je nevyhnutné bezodkladne dosiahnuť súlad s ustanoveniami článku 2 ods. 3 Protokolu č. 36, a teda prijať rozhodnutie uvedené v článku 14 ods. 2 druhom pododseku Zmluvy o Európskej únii, aby mohli členské štáty včas prijať potrebné vnútroštátne opatrenia na zorganizovanie volieb do Európskeho parlamentu na volebné obdobie 2014 – 2019.

               (4)

               V článku 14 ods. 2 prvom pododseku Zmluvy o Európskej únii sa stanovujú kritériá pre zloženie Európskeho parlamentu, konkrétne, že počet zástupcov občanov Únie nesmie presiahnuť sedemstopäťdesiat poslancov plus predseda, že toto zastúpenie musí byť zostupne proporčné, pričom každý členský štát má najmenej šesť poslancov a žiadnemu členskému štátu nesmie byť pridelených viac ako deväťdesiatšesť kresiel.

               (5)

               Článok 10 Zmluvy o Európskej únii okrem iného stanovuje, že fungovanie Únie je založené na zastupiteľskej demokracii, pričom občania sú na úrovni Únie priamo zastúpení v Európskom parlamente a členské štáty sú zastúpené v Rade svojimi vládami, ktoré samotné sú demokraticky zodpovedné svojim národným parlamentom, alebo svojim občanom. Článok 14 ods. 2 Zmluvy o Európskej únii o zložení Európskeho parlamentu sa teda uplatňuje v širšom inštitucionálnom rámci stanovenom v zmluvách, ktorý tiež zahŕňa ustanovenia o rozhodovacom procese v Rade,

         PRIJALA TOTO ROZHODNUTIE:
   Článok 1
   Pri uplatňovaní zásady zostupnej proporcionality uvedenej v článku 14 ods. 2 prvom pododseku Zmluvy o Európskej únii sa uplatňujú tieto zásady:

               —

               pridelenie kresiel v Európskom parlamente naplno využíva minimálny a maximálny počet stanovený v Zmluve o Európskej únii, aby čo najviac zohľadňovalo počet obyvateľov príslušných členských štátov,

               —

               pomer medzi počtom obyvateľov a počtom kresiel každého členského štátu pred zaokrúhlením na celé čísla sa so zreteľom na počet obyvateľov jednotlivých členských štátov líši tak, že každý poslanec Európskeho parlamentu z členského štátu s väčším počtom obyvateľov zastupuje viac občanov než každý poslanec z členského štátu s menším počtom obyvateľov, a naopak, čím je členský štát ľudnatejší, tým má nárok na väčší počet kresiel.

         Článok 2
   Celkový počet obyvateľov členského štátu vypočíta Komisia (Eurostat) na základe údajov, ktoré poskytli členské štáty, v súlade so spôsobom stanoveným v nariadení Európskeho parlamentu a Rady.
   Článok 3
   Týmto sa podľa článku 1 počet zástupcov volených do Európskeho parlamentu v jednotlivých členských štátoch na volebné obdobie 2014 – 2019 stanovuje nasledovne:

               Belgicko

               21

               Bulharsko

               17

               Česká republika

               21

               Dánsko

               13

               Nemecko

               96

               Estónsko

               6

               Írsko

               11

               Grécko

               21

               Španielsko

               54

               Francúzsko

               74

               Chorvátsko

               11

               Taliansko

               73

               Cyprus

               6

               Lotyšsko

               8

               Litva

               11

               Luxembursko

               6

               Maďarsko

               21

               Malta

               6

               Holandsko

               26

               Rakúsko

               18

               Poľsko

               51

               Portugalsko

               21

               Rumunsko

               32

               Slovinsko

               8

               Slovensko

               13

               Fínsko

               13

               Švédsko

               20

               Spojené kráľovstvo

               73

         Článok 4
   Toto rozhodnutie sa preskúma v dostatočnom predstihu pred začiatkom volebného obdobia 2019 – 2024 na základe iniciatívy Európskeho parlamentu predloženej pred koncom roka 2016 s cieľom vytvoriť systém, ktorý v budúcnosti pred každými novými voľbami do Európskeho parlamentu umožní objektívnym, spravodlivým, trvalým a transparentným spôsobom, zodpovedajúcim zásade zostupnej proporcionality uvedenej v článku 1, prideliť kreslá jednotlivým členským štátom so zreteľom na každú zmenu ich počtu a riadne zistený demografický vývoj ich obyvateľstva, rešpektujúc tak systém inštitucionálnej rovnováhy stanovený v zmluvách.
   Článok 5
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 28. júna 2013

            Za Európsku radu

            predseda

         H. VAN ROMPUY

      (1)  Iniciatíva z 13. marca 2013 (zatiaľ neuverejnená v úradnom vestníku).

      (2)  Súhlas z 12. júna 2013 (zatiaľ neuverejnený v úradnom vestníku).


title: Rozhodnutie Európskeho parlamentu z 23. apríla 2009 o absolutóriu za plnenie všeobecného rozpočtu Európskej únie za rozpočtový rok 2007, oddiel VI - Európsky hospodársky a sociálny výbor

text:
               26.9.2009

               SK

               Úradný vestník Európskej únie

               L 255/81

         ROZHODNUTIE EURÓPSKEHO PARLAMENTU
   z 23. apríla 2009
   o absolutóriu za plnenie všeobecného rozpočtu Európskej únie za rozpočtový rok 2007, oddiel VI – Európsky hospodársky a sociálny výbor
   (2009/637/ES)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0420/2008) (2),

               —

               so zreteľom na výročnú správu Európskeho hospodárskeho a sociálneho výboru o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré predložil Dvor audítorov v súlade s článkom 248 Zmluvy o ES (4),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0155/2009),

               1.

               udeľuje generálnemu tajomníkovi Európskeho hospodárskeho a sociálneho výboru absolutórium za plnenie rozpočtu Európskeho hospodárskeho a sociálneho výboru za rozpočtový rok 2007;

               2.

               uvádza svoje poznámky v priloženom uznesení;

               3.

               poveruje svojho predsedu, aby toto rozhodnutie a uznesenie, ktoré je jeho neoddeliteľnou súčasťou, postúpil Rade, Komisii, Súdnemu dvoru, Dvoru audítorov, európskemu ombudsmanovi a európskemu dozornému úradníkovi pre ochranu údajov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Hans-Gert PÖTTERING

            Generálny tajomník

         Klaus WELLE

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 287, 10.11.2008, s. 111.

      (5)  Ú. v. ES L 248, 16.9.2002, s. 1.
   UZNESENIE EURÓPSKEHO PARLAMENTU
   z 23. apríla 2009
   s poznámkami, ktoré je neoddeliteľnou súčasťou rozhodnutia o absolutóriu za plnenie všeobecného rozpočtu Európskej únie za rozpočtový rok 2007, oddiel VI – Európsky hospodársky a sociálny výbor
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2007 (1),

               —

               so zreteľom na konečnú ročnú účtovnú závierku Európskych spoločenstiev za rozpočtový rok 2007 – zväzok I (C6-0420/2008) (2),

               —

               so zreteľom na výročnú správu Európskeho hospodárskeho a sociálneho výboru o vnútorných auditoch vykonaných v roku 2007 pre orgán udeľujúci absolutórium,

               —

               so zreteľom na výročnú správu Dvora audítorov o plnení rozpočtu za rozpočtový rok 2007 spolu s odpoveďami inštitúcií (3),

               —

               so zreteľom na vyhlásenie o vierohodnosti vedenia účtov a zákonnosti a správnosti príslušných operácií, ktoré poskytol Dvor audítorov v súlade s článkom 248 Zmluvy o ES (4),

               —

               so zreteľom na článok 272 ods. 10 a články 274, 275 a 276 Zmluvy o ES,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 50, 86, 145, 146 a 147,

               —

               so zreteľom na článok 71 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu (A6-0155/2009),

               1.

               konštatuje, že v roku 2007 mal Európsky hospodársky a sociálny výbor k dispozícii viazané rozpočtové prostriedky v celkovej výške 116 miliónov EUR (2006: 112 miliónov EUR) s mierou využitia 91,64 %, čo je menej ako priemer ostatných inštitúcií (93,82 %);

               2.

               víta podpísanie novej dohody o administratívnej spolupráci v decembri 2007 medzi Európskym hospodárskym a sociálnym výborom a Výborom regiónov na obdobie rokov 2008 – 2014; je presvedčený o tom, že spolupráca týchto dvoch inštitúcií bude pre európskych daňových poplatníkov finančne výhodná; ľutuje však, že podľa výročnej správy o činnosti Európskeho hospodárskeho a sociálneho výboru rokovania o novej dohode o spolupráci paralyzovali alebo spomalili niektoré iniciatívy naplánované v pracovnom programe na rok 2007;

               3.

               víta jasný záväzok oboch výborov harmonizovať ich normy vnútornej kontroly založené na osvedčených postupoch, ako aj ostatné príslušné finančné postupy súvisiace so spoločnými službami;

               4.

               poznamenáva, že táto nová dohoda ponecháva najdôležitejšie oblasti (infraštruktúra, IT a telekomunikácie, ako aj preklady vrátane tvorby dokumentov) v rámci pôsobnosti spoločných služieb, pričom iba obmedzený počet služieb zostáva rozdelených, ako napríklad vnútorné služby, sociálne služby a služby lekárskej starostlivosti, knižnica a príprava tlače;

               5.

               trvá na tom, aby toto rozdelenie služieb nemalo vplyv na rozpočet, a preto nalieha na oba výbory, aby uskutočnili spoločnú analýzu ako súčasť preskúmania v polovici obdobia s cieľom zhodnotiť, či toto presunutie zdrojov je výhodné pre oba výbory; vyzýva oba výbory, aby naďalej informovali Európsky parlament o hodnotení malých dohôd o spolupráci uskutočnenom začiatkom roka 2009 v oblastiach, ktorých sa rozdelenie služieb týka;

               6.

               poukazuje na pripomienku Dvora audítorov v odseku 11.10 jeho vyššie uvedenej výročnej správy, že Európsky hospodársky a sociálny výbor tým, že pokračuje v uplatňovaní multiplikačného faktora vyššieho ako 1 počas dvoch rokov po povýšení namiesto prepočítania časti faktora presahujúceho hodnotu 1 na počet rokov odpracovaných v danom platovom stupni, poskytuje svojim zamestnancom finančnú výhodu, ktorú iné inštitúcie neposkytujú;

               7.

               zdôrazňuje, že ustanovenia služobného poriadku súvisiace s multiplikačným faktorom by mali všetky inštitúcie vykladať a vykonávať rovnako, aby sa zabezpečilo rovnaké zaobchádzanie s ich zamestnancami; očakáva rozsudok Súdu pre verejnú službu na odvolanie podané úradníkom Komisie a očakáva, že Európsky hospodársky a sociálny výbor zosúladí svoje postupy s týmto rozsudkom (v prípade potreby so spätnou účinnosťou);

               8.

               s uspokojením konštatuje, že dva nové finančné systémy (ABAC WF a SAP) boli zavedené v roku 2007 a fungovali vcelku efektívne; ďalej víta skutočnosť, že Európsky hospodársky a sociálny výbor zaviedol certifikáciu EMAS (Systém environmentálneho manažérstva a auditu);

               9.

               víta iniciatívu Európskeho hospodárskeho a sociálneho výboru zameranú na vytvorenie kľúčových ukazovateľov aktivity a výkonnosti (Key Activity and Performance Indicators – KAPIs) v rámci svojho sekretariátu, ktoré slúžia príslušným útvarom ako nástroj riadenia, ako aj na zlepšenie transparentnosti; podporuje Európsky hospodársky a sociálny výbor, aby pokračoval vo vývoji nových ukazovateľov a aby využíval súčasné ukazovatele na znázornenie trendov v strednodobom alebo dlhodobejšom výhľade (päť až desať rokov);

               10.

               s uspokojením konštatuje výrazné zníženie hodnoty zákaziek na základe rokovacieho konania v podiele na hodnote zadaných zákaziek zo 7,5 % na 2,5 % v roku 2007, aj keď počet zákaziek na základe rokovacieho konania sa zdvojnásobil; podporuje Európsky hospodársky a sociálny výbor v jeho úsilí o ďalšie znižovanie tohto podielu;

               11.

               v tejto súvislosti víta v rámci spoločných služieb vznik oddelenia pre zmluvy, ktoré poskytuje pomoc všetkým prevádzkovým oddeleniam spoločných služieb v oblasti verejného obstarávania; poznamenáva, že v rámci novej dohody sa overovacia služba spoločných služieb presunula do vlastných služieb každého výboru;

               12.

               berie na vedomie, že dodávateľa v oblasti budov, s ktorým mal Európsky hospodársky a sociálny výbor a Výbor regiónov zmluvný vzťah, v marci 2007 zatkli z dôvodu podozrenia z podvodu; s uspokojením konštatuje, že sa uskutočnil dôkladný audit všetkých zmlúv, ktoré výbory uzatvorili s týmto dodávateľom od roku 2000, a že následná správa o audite bola postúpená úradu OLAF;

               13.

               považuje za kľúčové, aby kontroly vykonávané napríklad povoľujúcimi úradníkmi, kontrolórmi a audítormi boli dostatočne dôkladné; v tejto súvislosti zdôrazňuje dôležitosť primeraného počtu náhodných previerok vo všetkých oblastiach, nad rámec previerok malého počtu strategických oblastí, ktoré predstavujú vyššie riziko;

               14.

               víta zriadenie Výboru pre audit pozostávajúceho z troch členov Európskeho hospodárskeho a sociálneho výboru, ktorému pomáha externý audítor a medzi ktorého úlohy patrí okrem iného overovanie nezávislosti vnútorného audítora a hodnotenie krokov prijatých v nadväznosti na odporúčania obsiahnuté v správach o vnútornom audite;

               15.

               poznamenáva, že belgický súd prvého stupňa uznal bývalého člena Európskeho hospodárskeho a sociálneho výboru za vinného z podvodných žiadostí o náhradu cestovných výdavkov (dvojitá náhrada); v tejto súvislosti víta skutočnosť, že sa Európsky hospodársky a sociálny výbor odvolal proti rozhodnutiu, podľa ktorého nebol uznaný ako strana v občianskoprávnom konaní;

               16.

               poznamenáva, že celková revízia pravidiel o úhrade cestovných výdavkov a výdavkov na schôdze členov Európskeho hospodárskeho a sociálneho výboru bola prijatá 25. septembra 2007 s cieľom zlepšiť a zjednodušiť súvisiace postupy a zároveň zabezpečiť transparentnosť a rovnaké zaobchádzanie pre všetkých členov a zohľadniť technologický vývoj (ako napríklad elektronické lístky, rezervácie hotelov cez internet a videokonferencie); považuje za nevyhnutné zaoberať sa touto otázkou v rámci nasledujúceho postupu udelenia absolutória (rozpočtový rok 2008);

               17.

               ďalej poznamenáva, že čo sa týka nového finančného štatútu členov, predsedníctvo Európskeho hospodárskeho a sociálneho výboru na svojej schôdzi 12. novembra 2008 rozhodlo vytvoriť skupinu ad hoc vrátane kvestorov, ktorá bude zodpovedná za vypracovanie návrhov na revíziu finančného štatútu členov;

               18.

               poznamenáva, že členovia Európskeho hospodárskeho a sociálneho výboru neoznamujú svoje finančné záujmy ani nezverejňujú príslušné informácie o aspektoch ako zdaniteľné profesionálne činnosti a odmeňované funkcie alebo činnosti; navrhuje, aby Európsky hospodársky a sociálny výbor zaviedol túto povinnosť pre všetkých svojich členov; ďalej navrhuje vymenovanie nezávislého monitorujúceho úradníka, ktorého úlohou by bolo každoročne verejne predkladať správy o prijatých vyhláseniach s cieľom zabezpečiť dôveryhodné monitorovanie a kontrolu;

               19.

               chváli Európsky hospodársky a sociálny výbor za kvalitu jeho výročnej správy o činnosti; žiada však, aby do svojej nasledujúcej správy o činnosti zahrnul kapitolu, ktorá by obsahovala podrobný prehľad opatrení prijatých počas roka, nadväzujúcich na predchádzajúce rozhodnutia Európskeho parlamentu o absolutóriu, vrátane prípadných vysvetlení, prečo odporúčania nedodržal;

               20.

               poznamenáva, že napriek zmene a doplneniu nariadenia o rozpočtových pravidlách sú jeho ustanovenia o obstarávaní pre menšie inštitúcie, napríklad Európsky hospodársky a sociálny výbor, stále veľmi ťažkopádne, najmä v súvislosti s verejnými súťažami na zákazky v relatívne malej hodnote; vyzýva Komisiu, aby pri uskutočňovaní svojej prípravnej práce pred prípravou budúcich návrhov na zmenu a doplnenie nariadenia o rozpočtových pravidlách dôsledne konzultovala s generálnym tajomníkom Európskeho hospodárskeho a sociálneho výboru a jeho administratívou s cieľom zabezpečiť, aby ich záujmy boli plne zohľadnené v konečnom návrhu.

      (1)  Ú. v. EÚ L 77, 16.3.2007.

      (2)  Ú. v. EÚ C 287, 10.11.2008, s. 1.

      (3)  Ú. v. EÚ C 286, 10.11.2008, s. 1.

      (4)  Ú. v. EÚ C 287, 10.11.2008, s. 111.

      (5)  Ú. v. ES L 248, 16.9.2002, s. 1.


title: 2007/350/ES: Rozhodnutie Rady zo 7. mája 2007 , ktorým sa vymenúva jeden lotyšský člen a dvaja lotyšskí náhradníci Výboru regiónov

text:
               24.5.2007

               SK

               Úradný vestník Európskej únie

               L 132/33

      ROZHODNUTIE RADY

   zo 7. mája 2007,
   ktorým sa vymenúva jeden lotyšský člen a dvaja lotyšskí náhradníci Výboru regiónov
   (2007/350/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh lotyšskej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               Jedno miesto člena Výboru regiónov sa uvoľnilo v dôsledku skončenia funkčného obdobia Uldisa AUGULISA. Jedno miesto náhradníka Výboru regiónov sa uvoľnilo v dôsledku vymenovania Aleksandrsa LIELMEŽSA za člena výboru. Druhé miesto náhradníka Výboru regiónov sa uvoľnilo v dôsledku skončenia funkčného obdobia Gunārsa LAICĀNSA,

         ROZHODLA TAKTO:
   Článok 1
   Do Výboru regiónov sa na zvyšný čas funkčného obdobia, ktoré trvá do 25. januára 2010, vymenúvajú:

               a)

               za člena:

                           —

                           Aleksandrs LIELMEŽS, ako náhrada za Uldisa AUGULISA,

                     a

               b)

               za náhradníkov:

                           —

                           Ligita GINTERE, predsedníčka miestnej samosprávy v Jaunpilse, ako náhrada za Aleksandrsa LIELMEŽSA,

                           —

                           Jānis NEIMANIS, predseda mestskej samosprávy v Grobiņe, ako náhrada za Gunārsa LAICĀNSA.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 7. mája 2007

            Za Radu

            predseda

         H. SEEHOFER

      (1)  Ú. v. EÚ L 56, 25.2.2006, s. 75.


title: 2008/523/ES: Rozhodnutie Európskeho parlamentu z 24. apríla 2007 o absolutóriu za plnenie rozpočtu Eurojustu za rozpočtový rok 2005

text:
               15.7.2008

               SK

               Úradný vestník Európskej únie

               L 187/135

         ROZHODNUTIE EURÓPSKEHO PARLAMENTU
   z 24. apríla 2007
   o absolutóriu za plnenie rozpočtu Eurojustu za rozpočtový rok 2005
   (2008/523/ES)
   EURÓPSKY PARLAMENT,
   so zreteľom na konečnú ročnú účtovnú závierku Eurojustu za rozpočtový rok 2005 (1),
   so zreteľom na správu Dvora audítorov o overení konečnej ročnej účtovnej závierky Eurojustu za rozpočtový rok 2005 spolu s odpoveďami Eurojustu (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276 a na Zmluvu o EÚ, a najmä na jej článok 41,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0120/2007),

               1.

               udeľuje administratívnemu riaditeľovi Eurojustu absolutórium za plnenie rozpočtu Eurojustu za rozpočtový rok 2005;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, administratívnemu riaditeľovi Eurojustu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            predseda

         Hans-Gert PÖTTERING

            generálny tajomník

         Harald RØMER

      (1)  Ú. v. EÚ C 266, 31.10.2006, s. 34.

      (2)  Ú. v. EÚ C 312, 19.12.2006, s. 67.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 63, 6.3.2002, s. 1. Rozhodnutie zmenené a doplnené rozhodnutím 2003/659/SVV (Ú. v. EÚ L 245, 29.9.2003, s. 44).

      (5)  Ú. v. ES L 357, 31.12.2002, s. 72.
    ---documentbreak---

               15.7.2008

               SK

               Úradný vestník Európskej únie

               L 187/136

         UZNESENIE EURÓPSKEHO PARLAMENTU
   z 24. apríla 2007
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Eurojustu za rozpočtový rok 2005
   EURÓPSKY PARLAMENT,
   so zreteľom na konečnú ročnú účtovnú závierku Eurojustu za rozpočtový rok 2005 (1),
   so zreteľom na správu Dvora audítorov o overení konečnej ročnej účtovnej závierky Eurojustu za rozpočtový rok 2005 spolu s odpoveďami Eurojustu (2),
   so zreteľom na odporúčanie Rady z 27. februára 2007 (5711/2007 – C6-0080/2007),
   so zreteľom na Zmluvu o ES, a najmä na jej článok 276, a na Zmluvu o EÚ, a najmä na jej článok 41,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3), a najmä na jeho článok 185,
   so zreteľom na rozhodnutie Rady 2002/187/SVV z 28. februára 2002, ktorým sa zriaďuje Eurojust s cieľom posilniť boj proti závažným trestným činom (4), a najmä na jeho článok 36,
   so zreteľom na nariadenie Komisie (ES, Euratom) No 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 (5), a najmä na jeho článok 94,
   so zreteľom na článok 71 a prílohu V rokovacieho poriadku,
   so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A6-0120/2007),

               A.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok, ktorý sa skončil 31. decembra 2005, poskytuje spoľahlivé informácie a že príslušné transakcie boli ako celok zákonné a správne,

               B.

               keďže Európsky parlament udelil riaditeľovi 27. apríla 2006 absolutórium za plnenie rozpočtu Eurojustu za rozpočtový rok 2004 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vyjadril želanie, aby bol plne informovaný o zámeroch holandských hostiteľských úradov, pokiaľ ide o akékoľvek nové priestory pre Eurojust; uviedol, že si obzvlášť želá byť informovaný o možnostiach umiestnenia Eurojustu a Europolu do spoločných priestorov a o podmienkach takéhoto presunu a finančnej podpore, ktorú v tejto súvislosti hostiteľský štát Eurojustu poskytne,

                           —

                           vzal na vedomie, že Eurojust hospodáril s rozpočtom odlišným od toho, ktorý prijal rozpočtový orgán; trval na tom, aby Eurojust v budúcnosti dodržiaval správne postupy a získal súhlas rozpočtového orgánu pred vykonaním akejkoľvek podobnej zmeny,

                           —

                           zdôraznil, že sa musí rešpektovať zásada oddelenosti funkcií povoľujúceho úradníka a účtovníka a že sa nesmie zopakovať situácia z roku 2004, keď jeden zamestnanec plnil obe funkcie,

         Všeobecné poznámky týkajúce sa väčšiny agentúr EÚ, ktorým sa udeľuje absolutórium samostatne

               1.

               domnieva sa, že stále rastúci počet agentúr Spoločenstva a činnosti niektorých z nich zrejme nezapadajú do všeobecného rámca politiky, že úlohy niektorých agentúr nie sú vždy odrazom skutočných potrieb EÚ ani očakávaní občanov, a konštatuje, že vo všeobecnosti agentúry nemajú vždy dobrý imidž ani dobrý obraz v tlači;

               2.

               vyzýva preto Komisiu, aby definovala všeobecný rámec usmernení pre vytváranie nových agentúr Spoločenstva a aby pred vytvorením akejkoľvek novej agentúry predložila analýzu nákladov a prínosov a zároveň dbala na to, aby nedošlo k zdvojeniu činností medzi agentúrami alebo vzhľadom na úlohy iných európskych organizácií;

               3.

               vyzýva Dvor audítorov, aby predložil svoje stanovisko k analýze nákladov a prínosov predtým, ako Európsky parlament prijme rozhodnutie;

               4.

               vyzýva Komisiu, aby každých päť rokov predkladala štúdiu o pridanej hodnote, ktorú prináša každá existujúca agentúra; vyzýva všetky dotknuté inštitúcie, aby v prípade negatívneho hodnotenia prínosu určitej agentúry prijali potrebné kroky a upravili pôsobnosť takejto agentúry alebo ju zrušili;

               5.

               vzhľadom na rastúci počet regulačných agentúr považuje za poľutovaniahodné, že rokovania o návrhu medziinštitucionálnej dohody o prevádzkovom rámci pre tieto európske regulačné agentúry sa ešte neskončili, a vyzýva príslušné oddelenia Komisie, aby v spolupráci s Dvorom audítorov podnikli všetky kroky potrebné na rýchle dosiahnutie dohody;

               6.

               konštatuje, že zo zodpovednosti Komisie v oblasti rozpočtu vyplýva nevyhnutnosť tesnejšej spätosti agentúr s Komisiou; vyzýva Komisiu a Radu, aby prijali všetky potrebné kroky, na základe ktorých sa Komisii do 31. decembra 2007 prizná blokujúca menšina v dozorných orgánoch regulačných agentúr, pričom pri zriaďovaní nových agentúr sa s týmto nástrojom bude od začiatku počítať;

               7.

               vyzýva Dvor audítorov, aby do svojej výročnej správy doplnil novú kapitolu venovanú všetkým agentúram, ktorým sa udeľuje absolutórium v rámci účtov Komisie, s cieľom poskytnúť oveľa jasnejší obraz o tom, ako agentúry využívajú finančné prostriedky EÚ;

               8.

               pripomína zásadu, podľa ktorej všetky agentúry Spoločenstva bez ohľadu na to, či dostávajú dotácie, podliehajú udeleniu absolutória Európskym parlamentom, a to aj v prípadoch, keď je podľa ich zakladajúceho textu do tohto procesu zapojený iný orgán, ktorý udeľuje absolutórium;

               9.

               vyzýva Dvor audítorov, aby vykonal audity výkonnosti všetkých agentúr a podal o nich správu príslušným výborom Európskeho parlamentu vrátane Výboru pre kontrolu rozpočtu;

               10.

               poznamenáva, že počet agentúr neustále rastie a že v súlade s politickou zodpovednosťou Komisie za fungovanie agentúr, ktorá v značnej miere presahuje obyčajnú logistickú podporu, je stále viac potrebné, aby generálne riaditeľstvá Komisie poverené zriaďovaním a kontrolou agentúr vytvorili spoločný postup pre všetky agentúry; domnieva sa, že vytvorenie podobnej štruktúry, akú agentúry vytvorili na koordináciu s príslušnými generálnymi riaditeľstvami by bolo pragmatickým krokom k zjednoteniu postupu Komisie vo všetkých otázkach týkajúcich sa agentúr;

               11.

               vyzýva Komisiu, aby zlepšila administratívnu a technickú podporu agentúr, pričom zohľadní rastúcu komplexnosť administratívnych pravidiel Spoločenstva a technických problémov;

               12.

               konštatuje, že v žiadnej agentúre Spoločenstva neexistuje disciplinárny orgán a vyzýva oddelenia Komisie, aby podnikli potrebné opatrenia na rýchle zavedenie takéhoto mechanizmu;

               13.

               víta podstatné zlepšenie koordinácie medzi agentúrami EÚ, ktoré im umožňuje riešiť opakujúce sa problémy a zefektívňuje ich spoluprácu s Komisiou a Európskym parlamentom;

               14.

               domnieva sa, že vytvorenie spoločného podporného oddelenia viacerými agentúrami s cieľom zosúladiť informačné systémy finančného riadenia so systémami Komisie je opatrením, v ktorom treba pokračovať a ktoré treba rozšíriť;

               15.

               vyzýva agentúry, aby zlepšili spoluprácu a porovnávanie so subjektmi v príslušných sektoroch; podporuje Komisiu, aby prijala opatrenia, ktoré uzná za vhodné, na pomoc agentúram pri vylepšovaní ich imidžu a zvyšovaní prehľadnosti ich činností;

               16.

               žiada Komisiu, aby predložila návrh na zjednotenie spôsobu podávania výročných správ agentúrami a aby stanovila ukazovatele výkonnosti, ktoré by umožňovali porovnať efektívnosť práce jednotli-vých agentúr;

               17.

               vyzýva agentúry, aby na začiatku každého roka oznámili ukazovatele výkonnosti, podľa ktorých by sa dala hodnotiť ich činnosť;

               18.

               vyzýva všetky agentúry, aby viac využívali ciele SMART, čo by malo viesť k reálnejšiemu plánovaniu a plneniu cieľov;

               19.

               súhlasí s Dvorom audítorov, že Komisia tiež nesie zodpovednosť za (finančné) hospodárenie agentúr; nalieha preto na Komisiu, aby monitorovala a v prípade potreby usmernila a pomáhala manažmentu rôznych agentúr, najmä pokiaľ ide o správne uplatňovanie postupov verejného obstarávania, transparentnosť postupov prijímania zamestnancov, riadne finančné hospodárenie (nedostatočné využívanie prostriedkov a prekročenie rozpočtu) a predovšetkým správne uplatňovanie pravidiel týkajúcich sa rámca vnútornej kontroly;

               20.

               domnieva sa, že program práce agentúr by mal vyjadrovať ich príspevok z funkčného a merateľného hľadiska a mali by sa plne zohľadňovať normy vnútornej kontroly Komisie;

         Osobitné poznámky

               21.

               berie na vedomie, že pri plnení rozpočtu bol zaviazaných 90 % rozpočtových prostriedkov pridelených v danom roku a celková miera platieb predstavovala 84 %; ďalej konštatuje, že miera čerpania rozpočtových prostriedkov na prevádzkové výdavky (okruh III) bola nízka: vyčerpalo sa len 80 % viazaných rozpočtových prostriedkov a tretinu záväzkov bolo potrebné preniesť do ďalšieho roka; poznamenáva, že viac ako 15 % záväzkov, ktoré boli prenesené z predchádzajúceho roka, muselo byť zrušených; vyzýva Eurojust, aby zlepšil kvalitu programovania prevádzkových výdavkov;

               22.

               berie na vedomie, že kolégium rozhodlo o povolení neautomatického prenosu rozpočtových prostriedkov v celkovej výške 285 484 EUR, a pripomína, že takéto prenosy sú povolené, len ak bola do konca rozpočtového roka ukončená väčšina prípravných fáz, ktoré predchádzajú prijatiu záväzku, čo sa však v tomto prípade nestalo;

               23.

               zdôrazňuje, že Eurojust ešte stále nemá vlastné rozpočtové pravidlá a preto pokračoval v uplatňovaní nariadenia (ES, Euratom) č. 2343/2002; vyzýva Komisiu, aby Európsky parlament informovala o svojom stanovisku k návrhu predpisu, ktorý predložil Eurojust;

               24.

               vyzýva Eurojust, aby zlepšil postup inventárnych súpisov;

               25.

               vyzýva Eurojust, aby Európsky parlament informoval o prijatí štandardov vnútornej kontroly správnou radou; je znepokojený, že vo väčšine prípadov chýbali formálne schválené prevádzkové a účtovné postupy a v roku 2005 neboli dostatočne vyvinuté kontrolné zoznamy s opisom kontrol rozpočtových záväzkov, ktoré treba vykonať pri dôležitých prevádzkových postupoch (obstarávanie a prijímanie zamestnancov); vyzýva Eurojust, aby Európskemu parlamentu predložil stručný opis akýchkoľvek zlepšení v tejto oblasti, a to včas pred udeľovaním absolutória za rok 2006;

               26.

               vyzýva Eurojust, aby dodržiaval postupy verejného obstarávania a správy zmlúv a aby rešpektoval dĺžku trvania rámcových zmlúv stanovenú v právnych predpisoch.

      (1)  Ú. v. EÚ C 266, 31.10.2006, s. 34.

      (2)  Ú. v. EÚ C 312, 19.12.2006, s. 67.

      (3)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (4)  Ú. v. ES L 63, 6.3.2002, s. 1. Rozhodnutie zmenené a doplnené rozhodnutím 2003/659/SVV (Ú. v. EÚ L 245, 29.9.2003, s. 44).

      (5)  Ú. v. ES L 357, 31.12.2002, s. 72.

      (6)  Ú. v. EÚ L 340, 6.12.2006, s. 112.


title: Rozhodnutie Rady (EÚ) 2015/1774 z 1. októbra 2015, ktorým sa vymenúva španielsky náhradník Výboru regiónov

text:
               3.10.2015

               SK

               Úradný vestník Európskej únie

               L 258/10

         ROZHODNUTIE RADY (EÚ) 2015/1774
   z 1. októbra 2015,
   ktorým sa vymenúva španielsky náhradník Výboru regiónov
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh španielskej vlády,
   keďže:

               (1)

               Rada prijala 26. januára 2015 rozhodnutie (EÚ) 2015/116 (1), 5. februára 2015 rozhodnutie (EÚ) 2015/190 (2) a 23. júna 2015 rozhodnutie (EÚ) 2015/994 (3), ktorými sa vymenúvajú členovia a náhradníci Výboru regiónov na obdobie od 26. januára 2015 do 25. januára 2020.

               (2)

               V dôsledku skončenia funkčného obdobia pána Emilia DEL RÍO SANZA sa uvoľnilo miesto náhradníka Výboru regiónov,

         PRIJALA TOTO ROZHODNUTIE:
   Článok 1
   Za náhradníčku Výboru regiónov sa na zvyšný čas funkčného obdobia, ktoré trvá do 25. januára 2020, vymenúva:

               —

               Dña Begoña MARTÍNEZ ARREGUI, Consejera de Presidencia, Relaciones Institucionales y Acción Exterior del Gobierno de La Rioja.

         Článok 2
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2015

            Za Radu

            predseda

         E. SCHNEIDER

      (1)  Ú. v. EÚ L 20, 27.1.2015, s. 42.

      (2)  Ú. v. EÚ L 31, 7.2.2015, s. 25.

      (3)  Ú. v. EÚ L 159, 25.6.2015, s. 70.


title: 2013/541/EÚ, Euratom: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Výkonnej agentúry Európskej rady pre výskum za rozpočtový rok 2011

text:
               16.11.2013

               SK

               Úradný vestník Európskej únie

               L 308/110

         ROZHODNUTIE EURÓPSKEHO PARLAMENTU
   zo 17. apríla 2013
   o absolutóriu za plnenie rozpočtu Výkonnej agentúry Európskej rady pre výskum za rozpočtový rok 2011
   (2013/541/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2011 (1),

               —

               so zreteľom na konsolidovanú ročnú účtovnú závierku Európskej únie za rozpočtový rok 2011 [COM(2012) 436 – C7-0224/2012] (2),

               —

               so zreteľom na ročnú účtovnú závierku Výkonnej agentúry Európskej rady pre výskum za rozpočtový rok 2011,

               —

               so zreteľom na správu Komisie o následných opatreniach k rozhodnutiam o udelení absolutória za rozpočtový rok 2010 [COM(2012) 585] a na pracovné dokumenty útvarov Komisie pripojené k uvedenej správe [SWD(2012) 340 a SWD(2012) 330],

               —

               so zreteľom na výročnú správu Komisie o vnútorných auditoch vykonaných v roku 2011 pre orgán udeľujúci absolutórium [COM(2012) 563] a pracovný dokument útvarov Komisie pripojený k uvedenej správe [SWD(2012) 283],

               —

               so zreteľom na správu Dvora audítorov o overení ročnej účtovnej závierky Výkonnej agentúry Európskej rady pre výskum za rozpočtový rok 2011 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2011 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2013 o udelení absolutória výkonným agentúram za plnenie všeobecného rozpočtu Európskej únie za rozpočtový rok 2011(05754/2013 – C7-0039/2013),

               —

               so zreteľom na články 317, 318 a 319 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (6), a najmä na jeho články 62, 164, 165 a 166,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (7), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr poverených určitými úlohami týkajúcimi sa riadenia programov Spoločenstva stanovuje vzorové nariadenie o rozpočtových pravidlách pre výkonné agentúry (8), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2008/37/ES zo 14. decembra 2007, ktorým sa zriaďuje Výkonná agentúra Európskej rady pre výskum na riadenie špecifického programu Spoločenstva Idey v oblasti hraničného výskumu podľa nariadenia Rady (ES) č. 58/2003 (9),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0116/2013),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry Európskej rady pre výskum absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2011, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2011, oddiel III – Komisia, a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry Európskej rady pre výskum, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 68, 15.3.2011.

      (2)  Ú. v. EÚ C 348, 14.11.2012, s. 1.

      (3)  Ú. v. EÚ C 388, 15.12.2012, s. 151.

      (4)  Ú. v. EÚ C 348, 14.11.2012, s. 130.

      (5)  Ú. v. ES L 248, 16.9.2002, s. 1.

      (6)  Ú. v. EÚ L 298, 26.10.2012, s. 1.

      (7)  Ú. v. ES L 11, 16.1.2003, s. 1.

      (8)  Ú. v. EÚ L 297, 22.9.2004, s. 6.

      (9)  Ú. v. EÚ L 9, 12.1.2008, s. 15.


title: 2008/34/ES: Rozhodnutie Rady zo 6. decembra 2007 , ktorým sa vymenúva fínska náhradníčka Výboru regiónov

text:
               11.1.2008

               SK

               Úradný vestník Európskej únie

               L 8/12

      ROZHODNUTIE RADY

   zo 6. decembra 2007,
   ktorým sa vymenúva fínska náhradníčka Výboru regiónov
   (2008/34/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh fínskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia pána Håkana NORDMANA sa vo Výbore regiónov uvoľnilo jedno miesto po tomto náhradníkovi,

         ROZHODLA TAKTO:
   Článok 1
   Pani Martina MALMBERG, predsedníčka miestneho výboru v Inkoo, sa vymenúva za náhradníčku Výboru regiónov na zvyšný čas súčasného funkčného obdobia, ktoré trvá do 25. januára 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 6. decembra 2007

            Za Radu

            predseda

         A. COSTA

      (1)  Ú. v. EÚ L 56, 25.2.2006, s. 75.